cyanic-selkie/wikianc huggingface dataset:
Saturn Girl
Handlingsreferat
I løpet av det 30. århundre var jordkloden medlem av «United Planets» og hjem-planeten til dens militære gren: Science Police. Imra, den mest talentfulle telepaten blant en rase av mektige telepater, forlot sin egen hjem-planet Titan for å bli med i «Science Police» som tenåring. Under en reise til jorden blir det imidlertid gjennomført et attentat-forsøk mot en med-passasjer, og milliardær, R.J. Brande. Ved å bruke sine telepati-krefter oppdager Imra denne handlingen, og med hjelp av to andre tenåringer om bord, Lightning Lad og Cosmic Boy, fanger leiemorderen og redder livet til Brande.
På Brandes oppfordring tar Imra deretter i bruk rollen som Saturn Girl, og slår seg sammen med Lightning Lad og Cosmic Boy for å grunnlegge Legion of Super-Heroes en organisasjon av tenåringer som arbeider som superhelter grunnlagt for å hedre arven etter Super-Boy. Når Lex Luthor og Legion of Super-Villains var i ferd med å ta livet av Supermann, tilbød Saturn Girl å dø i hans sted. Som legionær fikk Imra snart et rykte for selvoppofrelse.
I år 2975, fikk hun vite at en legionær kommer til å dø under et angrep på jordkloden. Imra bestemte seg for å ta på seg dette ansvaret selv. Men Lightning Lad omkommer under denne konflikten, og Imra sverger på å gjøre alt som står i hennes makt for å bringe ham tilbake. En metode blir snart utviklet som kunne gjenopplive Lightning Lad, men bare på bekostning av et annet medlems liv. Imra blander seg igjen inn i denne prosessen for å sikre at hennes liv blir tatt. Men planen hennes blir forhindret av Proty, det telepatiske kjæledyret til Chameleon Boy. Proty beundret Imra, og narret henne slik at den kunne ta hennes plass. Etter Protys dødsfall blir Lightning Lad gjenopprettet.
Juliet’s Wishes
Juliet's Wishes er et musikkalbum med Ingrid Olava. Albumet ble utgitt den 31. mars 2008.
Arkeologiåret 1510
Arkeologiåret 1510 er en oversikt over blant annet utgravninger, fødte og avdøde personer med tilknytning til arkeologi i 1510.
6. serierunde i Premier League 2019/20
6. serierunde i Premier League 2019/20 er terminfestet til lørdag 21. september 2019.
Limitless
Limitless er en amerikansk sci-fi-thriller fra 2011. Filmen er regissert av Neil Burger, og har Bradley Cooper, Robert De Niro og Abbie Cornish i hovedrollene. Filmen er basert på romanen The Dark Fields av Alan Glynn. Manuset er skrevet av Leslie Dixon.
Handling
Eddie Morra (Bradley Cooper) er en New York-basert forfatter som ikke har det særlig godt med seg om dagen. Han lider av skrivesperre, i tillegg til at kjæresten Lindy (Abbie Cornish) har dumpet ham. Men én dag forandrer livet til Eddie seg fullstendig, da han møter Vernon (Johnny Whitworth), broren til hans eks-kone Melissa (Anna Friel). Vernon tilbyr ham en pille kalt NZT-48, som han hevder er under testing av profesjonelle doktorer og som vil løse alle hans problemer. Til tross for at Eddie er skeptisk, føler han at han ikke har noe å tape og tar pillen.
Til Eddies store overraskelse virker pillen; han kan nå bruke 100 % av hjernekapasiteten i stedet for de vanlige 20 %. Han blir ferdig med boken, og oppnår raskt rikdom ved hjelp av pillene, som han tar stadig flere av. Han bestemmer seg for å bli businessmann, og slik møter han den innflytelsesrike Carl Van Loon (Robert De Niro), samt at Lindy kommer tilbake til ham.
Men Eddie oppdager at NZT-48-pillen slett ikke er noe legegodkjent middel; det er et ekstra sterkt dop, som han må ta regelmessig - ellers dør han. Snart starter en evig og ikke minst farlig jakt på flere av pillene og dens opprinnelse - det viser seg nemlig at Van Loon har fått snusen i hva han driver med, og er beredt på å gjøre hva som helst for å få tak i mirakeldopet.
Paddington (film)
Paddington er en animert komediefilm fra 2014 regissert av Paul King, som også skrev manus. Handlingen var basert på bøkene til Michael Bond. Ben Whishaw spiller hovedrollen som den lille bjørnen, og Hugh Bonneville, Sally Hawkins, Julie Walters og Jim Broadbent spiller andre roller.
Filmen forteller om Paddington, en antrofob bjørn som opprinnelig kommer fra jungelen i Peru - til London. Der blir bjørnen snart adoptert av den snille Brown-familien. Filmen ble sluppet i Storbritannia den 28. november 2014. En oppfølger, Paddington 2, som ble sluppet i 2017.
Handling
I den dype jungelen i Peru oppdager en britisk geograf en tidligere ukjent art av bjørner. Han får vite at bjørnene er svært intelligente, og at de har en dyp forkjærlighet for marmelade. Han gir dem navnene Lucy og Pastuzo, og gir dem hatten sin når han reiser sin vei. Han forteller også bjørnene at de alltid er velkomne, hvis de noen gang ønsker å reise til London. Førti år senere lever de to bjørnene i harmoni med sin foreldreløse nevø, frem til et stort jordskjelv ødelegger hjemmet deres. Dette tvinger dem til å søke ly i en underjordisk hule. Pastuzo klarer imidlertid ikke å nå dette skjulestedet deres i tide, og blir drept av et fallende tre under jordskjelvet. Lucy oppfordrer deretter nevøen sin om å reise til London, samtidig som hun selv skal flytte til et hjem sammen med andre pensjonerte bjørner.
Den unge bjørnen ankommer deretter London om bord på et lasteskip, og når til slutt Paddington stasjon. Han møter snart Brown-familien, som tar ham med seg til deres hjem - og de gir ham navn etter den samme jernbane-stasjonen hvor de oppdaget ham. Men Henry Brown, faren i familien, tror ikke på Paddingtons historie. Han er fast på at Paddington bare skal overnatte der én natt. Men hans kone, Mary og deres to barn, Jonathan og Judy, synes han er kjærlig og søt bjørn - det samme gjør fru Bird, familiens husholderske. Paddington ønsker å finne igjen den samme oppdageren som møtte Lucy og Pastuzo i Peru over førti år tidligere.
Men han vet ikke navnet på denne forskeren, og det er heller ikke mulig å finne informasjon om noen slik ekspedisjon på Internett. Mary tar med seg Paddington til Samuel Gruber, som eier en antikvitetsbutikk. Han oppdager at hatten Paddington går med bærer stempelet til Geographers' Guild, men lauget har ingen oversikt over noen ekspedisjon til Peru. Ved hjelp av Henry infiltrerer Paddington laugets arkiv, hvor han oppdager at en ekspedisjon til Peru faktisk ble gjennomført av en oppdager ved navn Montgomery Clyde. Selv om lauget hadde forsøkt å slette alt informasjon angående denne ekspedisjonen.
I mellomtiden dreper den hatefulle Taksidermisten Millicent Clyde forskjellige eksotiske dyr, for å stoppe dem ut og stille dem ut ved Natural History Museum. Når hun får vite om Paddingtons eksistens, setter hun umiddelbart ut for å jakte på ham. Brown-familien forlater Paddington hjemme alene en dag, og Millicent sniker seg inn for å fange Paddington. Han klarer å forsvare seg, men starter utilsiktet en brann. Han forsøker å fortelle Brown-familien historien om Millicents kidnappingsforsøk, men ingen av dem tror på ham. Den kvelden forlater Paddington hjemmet deres, og prøver å spore opp Montgomery Clyde på egen hånd. I en telefonkatalog finner han adressene til hver eneste «M. Clyde» som er bosatt i London. Han finner til slutt Millicents hus, og får vite at Montgomery Clyde - som var Millicents far - døde for lenge siden. Millicent misliker faren sin etter at han mistet medlemskapet sitt i Geographers' Guild, fordi at han nektet å ta med et peruansk bjørn hjem - og deretter grunnlegge en ny dyrehage.
Arthur Hurst
Arthur «Art» Hurst (født 2. mai 1923, død november i 1993) var en canadisk ishockeyspiller som deltok i de olympiske vinterleker 1956 i Cortina d'Ampezzo.
Hurst vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Buren (Gelderland)
Buren er en kommune i provinsen Gelderland i Nederland. Kommunen hadde 0 innbyggere i. Foruten småbyen Buren består kommunen av tettstedene Beusichem, Zoelmond, Asch, Ravenswaaij, Rijswijk, Erichem, Kerk-Avezaath, Zoelen, Maurik, Eck en Wiel, Ingen, Ommeren og Lienden.
Christian Perronne
I behandling av flåttbårne sykdommer har Perronne forholdt seg til retningslinjene til den amerikanske interesseorganisjonen International Lyme And Associated Diseases Society (ILADS). Dette går blant annet ut på å behandle borreliosepasienter med langvarig antibiotika ut fra en hypotese om at bakteriene kan overleve standard antibiotikakurer.
Han er kjent for sine kontroversielle posisjoner om borreliose, så vel som sin støtte til behandlingen som professor Didier Raoult tok til orde for under Covid-19-pandemien. Diagnostikken og behandlingen er kontroversiell og har ført til at han har blitt ekskludert fra den franske foreningen mot flåttbårne sykdommer (FFMVT). Perronne har også hevdet at oppblomstringen av flåttbårne sykdommer skyldes en hemmelig operasjon ved avslutningen av andre verdenskrig som en del av Operasjon Paperclip.
Under covid-19-pandemien har Perronne markert seg med uttalelser som går mot de offisielle rådene om smittevern og vaksinasjon. Han har tatt til orde for bruk av hydroksyklorokin i behandling av covid-19. Han var en av grunnleggerne av organisasjonen BonSens som har forfektet en lang rekke konspirasjonsteorier om pandemien.
Komsa
Komsa, på samisk Gurravárri, er et fjell i Alta kommune i Finnmark fylke. Fjellet har gitt navn til den såkalte Komsakulturen, fordi det i 1925 ble gjort arkeologiske funn fra eldre steinalder nær fjellet. Fjellet ligger nær byen Alta, og fjellets navn brukes aktivt i navngiving i Alta.
Stedsnavnet
En teori rundt navnet Komsa er at det er en lokal språklig forenkling av et norsk navn, "Kongshavnfjell". Eldre kart over området viser at fjellet som i dag kalles Komsa, tidligere bar dette navnet. Navnet kan imidlertid også være uten sammenheng med Kongshavnfjell, og heller rett og slett komme av at fjellet ligner ei komse (samisk vogge).
Det samiske navnet for dette fjellet er Gurravárri som betyr Skarfjellet.
Arkeologiske funn
I 1925 gjorde geolog og arkeolog Anders Nummedal funn fra eldre steinalder nær ved fjellet Komsa. Seinere ble det gjort en rekke funn av samme type, og funnenes felles trekk ga opphav til beskrivelse av Komsakulturen.
Bergmalerier
I år 2000 ble det oppdaget bergmalerier på en klippevegg ved Komsafjellet.
Seideodden
På nordvestsiden av fjellet Komsa ligger Seideodden med en 5- 6 meter høy samisk offerstein som kalles Seidekjerringa, Áhkku på samisk. Kystsamene ofret fisk og fiskefett til den.
Peruoropendola
Peruoropendola (Clypicterus oseryi) er en fugl i trupialfamilien.
Alexander Lynggaard
Alexander Lynggaard (født 27. mars 1990 i Køge) er en dansk håndballspiller, som spiller for den franske klubben og det danske herrelandslaget.
Han deltok under Håndball-EM 2016 for menn i Polen.
Help From U
«Help From U» er en sang skrevet av Alexandru Gros Grindvoll, Helge Moen, Jim Bergsted, David Eriksen og Ashkan Alimohmmadi som ble spilt inn og gitt ut på singel med Ash og Alexandru i 2019.
Nesetunnelen (Etne)
Nesetunnelen er en veitunnel på E134 i Etne kommune i Vestland. Tunnelen er 160 meter lang, og ble åpnet i september 2015.
Paul Knox
Paul Patrick Knox (født 22. november 1933), canadisk ishockeyspiller som deltok i de olympiske vinterleker 1956 i Cortina d'Ampezzo.
Knox vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Ørfiske
Opprinnelig var dette to vann som hadde avløp til Nitelva. Men vannet ble oppdemt og ledet delvis i tunnel til Movatn og Maridalsvannet for å sikre hovedstaden nok vann. Dette arbeidet ble påbegynt i 1899. Den demningen vi kjenner i dag sto ferdig i 1911, og fikk en omfattende utbedring i 1999/2000.
Den gamle greveveien fra Hakadal verk til Hammeren i Maridalen gikk opprinnelig mellom de to ørfiskevannene, men ble etter oppdemmingen lagt vest og nord for vannet. Eidet mellom de opprinnelige vannene framkommer tydelig på dybdekart, der vannet er smalest og grunnest, ved de to små øyene.
Det er i tiden 2006/2007 anlagt en ny turvei fra Nittedal til Ørfiske. Vannet er således tilgjengelig for både funksjonshemmede og syklister.
Ved Ørfiske ble Nitedals Krudtværk etablert i 1880-årene, etter at Ljabrodalens Krudtmølle sør for Kristiania sprang i luften i 1884. Da Kristiania eksproprierte vannrettighetene og regulerte Ørfiske ved århundreskiftet, fikk fabrikken problemer med å sikre nok vannkraft. Driften fortsatte imidlertid, og ble etter hvert fusjonert inn i Norsk Sprængstofindustri A/S.
Båndhaleoropendola
Arten finnes i Brasil, Colombia, Ecuador og Peru.
The Day Will Dawn
The Day Will Dawn er en britisk dramafilm fra 1942 i regi av Harold French.
Manuset ble skrevet av Terence Rattigan, Anatole de Grunwald og Patrick Kirwen, basert på en originalhistorie av Frank Owen. Handlingen er lagt til Norge under den andre verdenskrig. Mens tyskerne invaderer Polen i september 1939, blir den tidligere hesteveddeløp-korrespondenten Colin Metcalfe fra Storbritannia utstasjonert som utenrikskorrespondent i det nøytrale Norge.
I rollene ses blant andre Hugh Williams, Griffith Jones, Deborah Kerr og Ralph Richardson.
Filmens amerikanske tittel var The Avengers.
Handling
Etter invasjonen av Polen i september 1939 plasseres den tidligere hesteveddeløp-korrespondenten Colin Metcalfe som utenrikskorrespondent i det nøytrale Norge. Åtte måneder senere møter han en norsk fisker, kaptein Alstad, ved en bar, hvor det oppstår et slagsmål mellom britiske sjømenn (som synger Rule, Britannia!) og tyske sjøfolk (som synger nazistpartiets hymne Horst-Wessel-Lied) Kaptein Alstad tar Metcalfe om bord på båten sin under en sjøreise i Norges territorialfarvann, hvor de ser «Altmark» og de blir skutt mot av en tysk ubåt, til tross for den norske nøytraliteten. De kommer deretter tilbake til hjemhavnen hans i Langedal, og Metcalfe reiser til Oslo for å rapportere dette til den britiske ambassaden - til tross for den tyske kommandantens og den tysk-sympatiserende lokale politimesteren Ottoman Gunter. Der møter Metcalfe også Frank Lockwood på vei tilbake til England fra vinterkrigen i Finland.
Metcalfe informerer den britiske ambassaden, og advarer også avisen han er ansatt i hans om at en tysk krig mot Norge er nært forestående. Alstads datter Kari kam også fortelle ham om mistenkelige tyske handelsskip i Bergen, som faren hennes mistenker egentlig har tyske tropper om bord. Metcalfe blir deretter kidnappet av tyskerne, og havner om bord på et skip på vei til den tyske havnen i Bremen. I mellomtiden blir Norge invandert av Tyskland. Neville Chamberlains regjering blir sagt opp, og Winston Churchill blir innsatt som ny britisk statsminister. Et britisk krigsskip fanger opp skipet som Metcalfe blir holdt på, og de frigjør ham. Men skipet blir straks omdirigert til Cherbourg for å hjelpe Operasjon Ariel, evakueringen av britiske tropper fra det nord-vestlige Frankrike, før skipet kan frakte Metcalfe tilbake til Storbritannia. Midt i blodbadet på en kai i Cherbourg, oppdager Metcalfe at Frank Lockwood ligger døende av skader.
Tilbake i Storbritannia begynner den tyske Blitzkrieg. Metcalfe blir sendt ut i fallskjerm tilbake over Langedal, og skal sabotere en kamuflert Ubåt-base i nærheten, og deretter rømme over grensen til det nøytrale Sverige. Men ved landing blir han oppdaget og forfulgt av tyske soldater. Men han klarer så vidt å stikke av, og finne dekning. Der oppdager han også at Alstad har blitt internert av tyskerne, og Kari har brakt skam over seg selv ved å bli forlovet med den forræderiske Ottoman Gunter. Men Kari avslører at hun bare sa ja til hans forlovelse, i håp om å få faren hennes skal bli løslatt fra tysk fangenskap.
Rolleliste
(I utvalg)
Lavik prestegjeld
Laviks kirkesogn er nå en del av Høyanger kirkelige fellesråd, og underlagt Sunnfjord prosti i Bjørgvin bispedømme i Den norske kirke.
Historikk
Lámvíkr sókn (norrønt) har sin opprinnelse fra kristningen av landet. Lavik antas å være lagt under Eivindvik i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 18. desember 1807 ble Ladvig prestegjeld opprettet, ved at Ladvig som hovedsogn med Bøe ble skilt ut fra Evindvig prestegjeld og Klævold fra Vig tillagt som annekssogn.
Ladvig prestegjeld dannet grunnlaget for Ladvig formannskapsdistrikt, som ble opprettet i 1837.
Ved avviklingen bestod Lavik prestegjeld av menighetene i Lavik, Kyrkjebø, Høyanger, Bjordal og Ortnevik.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Květa Peschke
Peschke har spilt to Grand Slam-finaler i double, begge sammen med Katarina Srebotnik. De tapte doublefinalen 2010 i French Open men vant i  Wimbledon i 2011 med 2-0 over Sabine Lisicki og Samantha Stosur. Hun har også spilt tre finaler i mixeddoble i US Open, men tapte alle tre.
Peschke beste plassering på verdensrankinglisten var 26.-plass i single (7. november 2005) og i double var hun ranket som nummer 1 i 4. juli 2011.
Lasse Andersson
Lasse Bredekjær Andersson (født 11. mars 1994 i København) er en dansk håndballspiller, som spiller for den spanske klubben og det danske herrelandslaget.
Han er bror til håndballspiller Nikolaj Andersson og deltok under Håndball-VM 2017 for menn.
Kitty Hawk (Nord-Carolina)
Kitty Hawk er en by i fylket Dare County i den amerikanske delstaten Nord-Carolina. Ved folketellingen i 2010 hadde byen 3 272 innbyggere.
Kitty Hawk ble kjent etter at brødrene Wright i desember 1903 utførte de første kontrollerte flyvningene med motorfly like utenfor byen.
Eiksund
Eiksund er ei bygd i Ulstein kommune på Sunnmøre. Eiksund og den nærliggende øya Eika ble overført fra Herøy til Ulstein i 1964. Bygda hadde 292 innbyggere pr 1. januar 2018.
Den 405 meter lange Eiksundbrua forbinder Eiksund med Eika. Fra Eika går den 7785 meter lange Eiksundtunnelen. Den går 287 meter under havet og er verdens dypeste undersjøiske veitunnel. Veiprosjektet kalles totalt sett Eiksundsambandet og er fastlandsforbindelsen for Ulstein, Hareid, Herøy og Sande kommuner. Veien ble påbegynt i 2003 og ble åpnet 23. februar 2008. Tjue prosent av kostnaden var finansiert via bompenger og det var bompenger på strekningen fram til 14. juni 2014.
Oljato–Monument Valley (Utah)
Oljato–Monument Valley er et sted (census-designated place) i San Juan County i den amerikanske delstaten Utah, like ved grensen mot Arizona. I Arizona ligger det et sted med samme navn. I 2010 hadde stedet 674 innbyggere. Oljato–Monument Valley ligger i Monument Valley i indianerreservatet Navajo Nation.
Oljato–Monument Valley (Arizona)
Oljato–Monument Valley er et sted (census-designated place) i Navajo County i den amerikanske delstaten Arizona, like ved grensen mot Utah. I Utah ligger det et sted med samme navn. I 2010 hadde stedet 154 innbyggere. Oljato–Monument Valley ligger i Monument Valley i indianerreservatet Navajo Nation.
Albert Coppé
Albert Léon Coppé (født 26. november 1911 i Brügge, død 30. mars 1999 i Tervuren) var en belgisk politiker. Han var visepresident for Den høye myndighet i Det europeiske kull- og stålfellesskap, fra 1952 til 1967, og i en kort periode av 1967 også president. Coppé var europakommissær fra 1967 til 1973.
Zuidplas
Zuidplas er en kommune i Nederland i provinsen Zuid-Holland. Kommunen ble til i 2010, da Moordrecht, Nieuwerkerk aan den IJssel og Zevenhuizen-Moerkapelle slo seg sammen. Nederlands laveste punkt (6,76 meter under NAP, Normaal Amsterdams Peil) befinner seg også i kommunen, på Zuidplaspolderen, nordøst for landsbyen Nieuwerkerk aan den IJssel.
Knut Øines
Knut Øines (født 1965) i Horten), er en norsk sivilingeniør, kroppsbygger og selvstendig næringsdrivende.
Øines vokste opp i Åsgårdstrand. I tillegg til å være profesjonell kroppsbygger, er han eier og daglig leder i Viktoria Eiendom AS. Han er sivilingeniør i bygg og anlegg og har en bachelor i økonomi.
Meritter
I tillegg til dette har han tre 3.-plasser fra NM, fire 2.-plasser fra NM og en 3.-plass fra Nordisk i kroppsbygging. Han begynte i 2005 og konkurrere i -95 kg, så ble det -100 kg og nå er han en + 100 kg mann.
Paddington 2
Paddington 2 er en animasjonsfilm fra 2017, regissert av Paul King. Han skrev også manus sammen med Simon Farnaby. Historien var basert på bøkene om bjørnen Paddington, oppfunnet av Michael Bond - som døde samme år som Paddington 2 ble publisert.
Filmen var en oppfølger til Paddington (fra 2014) og ble produsert av Heyday Films. Hovedrollen spilles av Ben Whishaw, som gir stemme til bjørnen Paddington. Hugh Bonneville, Sally Hawkins, Brendan Gleeson og Jim Broadbent spiller andre roller. Paddington forsøker å skaffe en flott gave til adoptiv-tantens bursdag. Men når gaven han planlegger å kjøpe blir stjålet fra butikken, blir Paddington snart anklaget for å ha begått tyveriet. Han havner dermed i fengsel, samtidig som Brown-familien må forsøke å finne den virkelige skyldige - og bevise Paddingtons uskyld. Filme hadde premiere i november 2017.
Handling
Paddington-bjørnen, etter å ha bosatt seg med Brown-familien i Windsor Gardens, har blitt populær i samfunnet hans. Han planlegger å kjøpe en unik Pop-up bok i Samuel Grubers antikvitetsbutikk til tante Lucys 100-årsdag. Paddington gjennomfører forskjellige strøjobber, og sparer all lønnen hans. Men noen gjør innbrudd i Mr. Grubers butikk, og boken blir stjålet før Paddington rekker å kjøpe boken. Paddington tar opp jakten på tyven, som slipper så vidt unna. Men Paddington blir deretter anklaget for å ha begått tyveriet.
Det blir avslørt at den egentlige tyven var Phoenix Buchanan, en egoistisk skuespiller som bor i nærheten av Brown-familien. Selv om Gruber uttaler at han ikke tror at Paddington stjal boken, så finnes det ikke beviser for at det var noen andre tyver der. Derfor blir Paddington, dømt og havner i fengsel. Mens han er i fengsel, blir Paddington venn med mange av de andre innsatte. Kokken Knuckles blir imponert av Paddingtons oppskrift på sandwich med marmelade. Brown-familien forsøker å bevise Paddingtons uskyld, og få ham frikjent.
I mellomtiden tror Buchanan at boken han stjal kan avsløre plasseringen av en hemmelig skatt. Samtidig som de forsøker å bevise Paddingtons uskyld, møter Brown-familien en spåkone som informerer dem om at boken kan føre til forfatteren av bokens skjulte formue. De blir etter hvert overbevist om at Buchanan er den virkelige skyldige, og leter etter den stjålne boken hjemme hos ham. De oppdager et hemmelig loft hvor Buchanans forskjellige kostymer blir oppbevart, inkludert kostymet til tyven brukte for å stjele boken.
Men etterforskningen deres gjør at de går glipp av et planlagt besøk hos Paddington i fengselet. Paddington, som begynner å tro at familien hans ikke bryr seg om ham lenger, slår seg snart sammen med tre andre innsatte: Knuckles, Phibs og Spoon. De stikker av fra fengselet, planlegger å forlate landet så snart de kan, og de inviterer Paddington til å slå seg sammen med dem. Paddington nekter å gå med på dette forslaget, men går forkledd som en søppelbøtte for å unngå politiet, samtidig som han forsøker å finne igjen den virkelige gjerningspersonen. Buchanan oppdager endelig den skjulte formuen, men blir samtidig forhindret av Paddington - som forsøker å arrestere ham.
SMPT:e – The Roine Stolt Mixes
SMPT:e – The Roine Stolt Mixes er et demo-album av progressiv rock-supergruppen Transatlantics debutalbum, SMPT:e. Albumet består av bandets gitarist Roine Stolts miks av SMPT:e med identisk sporliste som original-albumet, men med en rekke alternative valg av instrumentering. På flere spor har Stolt valgt å fremheve gitarene, der originalutgivelsen har passasjer som er dominert av keyboard.
Dette albumet var tilgjengelig i begrenset opplag, og ble solgt fra Radiant Records' nettsted.
Sporliste
All tekst og musikk av Neal Morse, Mike Portnoy, Pete Trewavas og Roine Stolt unntatt hvor annet er notert.
Hrímnir
Hrímnir, Hrímne, Rimne er en jotun som opptrer i norrøn mytologi.
I vers 31 i Hyndluljóð sies det at han er far til Heiðr (Heid) og Hrossþjófr (Rosstjov), noe som kan være et poetisk grep for å skape alliterasjon. Han nevnes i vers 28 i Skírnismál, trolig som en typisk jotun.
Han nevnes blant jotnene i Nafnaþulur-delen av Den yngre Edda.
I Volsungesaga sies det at han er Hljóð sin far, som Frigg sender til Rerir med eplet som lar kona til Rerir bli gravid med Volsung – og deretter sender Hrímnir Hljóð til Volsung for at hun skal bli Volsung sin kone. Dette kommer overens med historien om Peredur i Arthursyklusen, og det moderne eventyret som i England er kjent som «The Sea-Maiden».
I Grim Lodenkinns saga er han far til kjempekvinnene Feima og Kleima; og kona hans heter Hyrja.
Cryptostroma corticale
Cryptostroma corticale er en sopp som vokser under barken til lønnetrær. Kun den aseksuelle fasen er kjent, og arten er derfor ikke nøyaktig plassert i systematikken.
Den trenger inn i treet gjennom små skader og sprer seg først gjennom vedvevet før den går inn i silvevet og danner en mørk matte av hyfer under barken. Etter hvert som infeksjonen utvikler seg mister treet blad og får visne skudd. Skadene viser seg først i toppen av krona og flytter seg så nedover. Barken får langsgående sprekker og faller av slik at tykke lag med sotaktige sporer kommer fram. Sporene spres med regn og vind. Trærne svekkes og kan dø i løpet av det første året etter infeksjonen. Skadene er størst i spesielt varme og tørre sommere. Cryptostroma corticale hører sannsynligvis hjemme i Nord-Amerika der den viktigste verten er sukkerlønn. Det første europeiske funnet ble gjort i Storbritannia i 1945, og den har nå etablert seg mange steder i Mellom-Europa. Den angriper helst platanlønn, men også kan også finnes på andre lønnearter, lind og bjørk. Cryptostroma corticale er aldri funnet i Norge, men i Fremmedartslista 2018 er den vurdert til å være en dørstokkart med potensielt høy risiko på grunn av stort invasjonspotensial, men ingen kjent økologisk effekt.
Sporene inneholder allergener og kan føre til lungeproblemer hos sagbruksarbeidere som skjærer lønnestokker. Ved felling av infiserte trær anbefales det å bruke støvmaske, vernebriller og heldekkende klær.
Jinseong av Silla
Dronning Jinseong av Silla (koreansk hanja: 眞聖女王; hangeul: 진성여왕; revidert romanisering: Jinseong Yeowang,; død 897) var dronning av Silla, et av Koreas tre kongedømmer, fra 887 til 897. Hun var Sillas femtiførste hersker og tredje regjerende dronning; de to før henne var Seondeok av Silla og Jindeok av Silla på 600-tallet. Jinseongs regjeringstid ble slutten på Det forente Silla og begynnelsen på perioden som kalles de senere tre kongedømmer.
Jinseong var datteren til kong Gyeongmun av Silla, og dermed den yngre søstera til de tidligere kongene Heongang og Jeonggang. Hun overtok tronen da begge hennes brødre hadde dødd uten ektefødte barn.
I Samguk Sagi blir Jinseong bemerket for hennes umoralske og dårlige oppførsel, som inkluderte alt fra å ta imot bestikkelser til å bringe søte gutter til palasset for å utføre tvilsomme handlinger med dem. Hun hadde også en affære med høykommandant (Gakgan) Wihong. Det kan derimot også bemerkes av Samguk Sagi ble skrevet av konfucianister, som hadde et negativt syn på kvinnelige herskere.
I Jinseongs regjeringstid brøt samfunnet sammen. Skatter kunne ikke lengre samles inn, og det militære vernepliktsystemet fungerte ikke. Yang Gil i nordvest og Gyeon Hwon i sørvest brukte denne urolige situasjonen til sin fordel, gjorde opprør og grunnla sine egne riker, som ble kjent som Taebong og Hubaekje.
I 895 utnevnte Jinseong Heongangs illegitime sønn Gim Yo som kronprins. I den sjette månemåneden i 897 frasa hun seg tronen, og døde innen året var over. Hun ble gravlagt i Sajasa i Gyeongju.
Oslo Horse Show 2013
Oslo Horse Show 2013 ble arrangert i Telenor Arena fra torsdag 10. til søndag 13. oktober 2013. Det var et stevne i sprangridning med både internasjonale klasser, amatørklasser og ponniklasser. I tillegg hadde Den spanske rideskolen oppvisning fredag, lørdag og søndag.
Torsdag
Klasse 01C 1,30 meter 2 omganger ingen omhopping
Klasse 02C 1,40 meter 2 omganger ingen omhopping
Klasse P01 1,15 meter Ponni kategori 1 Syle jumping comp.
Klasse P02 1,05 meter
Klasse 01A Amatør 2 omganger ingen omhoppning
Klasse 01 Internasjona klasse 2 omganger ingen omhopping
Fredag
Klasse 03P Ponni kategori 2 1,05m 1 omgang på tid.
Klasse 04P Ponni kategori 1 1,15m 1 omgang på tid
Klasse 02A CSIAm-A 1,25m 1 omgang med tid.
Klasse 03C CSI2 1,30m 1 omgang på tid
Klasse 04C CSI2 1,40m 1 omgang på tid
Klasse 02 CSI5-W 1,40m 1 omgang på tid
Lørdag
Klasse 03A CSIAm-A 1,25m 2 omganger
Klasse 05C CSI2 Finale1,45m med omhopping
Klasse 04 CSI5-W 1 omgang på tid
05P Ponni kategori 21,15m 2 omganger
Klasse 06P Ponni kategori 1 1,25m 2 omganger
Klasse 06 Knock out
Klasse 07 Puissance (Høydehopping)
Allround-VM på skøyter 1993, menn
Falko Zandstra fra Nederland ble allroundverdensmester i senior for første gang.
Funksjonærer
Blant funksjonærene stilte norske Svein Inge Strugstad som starter.
Hyllestad prestegjeld
Hyllestad prestegjeld var et prestegjeld tilhørende Ytre Sogn prosti. Det omfattet sogn i Hyllestad kommune i Sogn og Fjordane fylke, og hovedkirken var Hyllestad kirke.
Hyllestads kirkesogn er nå en del av Hyllestad kirkelige fellesråd, og underlagt Sunnfjord prosti i Bjørgvin bispedømme i Den norske kirke.
Historikk
Hyllistaðir sókn (norrønt) har sin opprinnelse fra kristningen av landet. Hyllestad antas å være lagt under Askvoll i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 18. mars 1863 ble Askevold prestegjeld delt ved at Hyllestad med Øn, samt Bøe sogn fra Ladvik ble skilt ut som eget sognekall.
Ved avviklingen bestod Hyllestad prestegjeld av menighetene i Hyllestad, Bø og Øn.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Sørlandets beste bøker
Sørlandets beste bøker var en kåring som avisen Fædrelandsvennen gjennomførte høsten 2008. Juryen for kåringen var Emil Otto Syvertsen, Irene Gressli Haugen og Oddbjørn Johannessen, og de skulle kåre de 15 beste bøkene som er skrevet av nålevende skjønnlitterære forfattere fra Sørlandet. En ny bok og bokens forfatter ble presentert i avisen hver uke fra oktober 2008.
Da Tweekaz
Da Tweekaz er en norsk hardstyle DJ-duo bestående av Kenth Kvien og Marcus Nordli. Låtene utgis av det belgiske plateselskapet Dirty Workz. De utgir også musikk undernavnet Tweekacore innen happycore-sjangeren.
Anja Røyne
Anja Røyne (født 4. mars 1981) er en norsk fysiker og vitenskapsformidler som forsker på geologiske prosesser, materialer og bioteknologi.
Da Tweekaz
Duoen er svært populære innen sjangeren med over 2,5 millioner månedlige Spotify-lyttere og deltar på alle de største festivalene som Defqon1, EDC Las Vegas og Tomorrowland. På YouTube har de over 300 000 følgere og direktesender Tweeka TV som har tusenvis av seere.
Anja Røyne
Røyne begynte å studere ved Norges Landbrukshøgskole og gikk ut med en cand.mag. i miljøfysikk derfra i 2003. Deretter dro hun til University of Sydney for å jobbe med solenergi og gikk ut med en MSc i 2005. Tilbake i Norge tok hun en PhD i fysikk ved Universitetet i Oslo, der hun arbeidet ved forskningssenteret Physics of Geological Processes (PGP). Siden har hun fortsatt som forsker i PGP-gruppen.
Anja Røyne er en aktiv vitenskapsformidler. Siden 2013 har hun blogget på bloggen «Fysikk og fascinasjon». Hun har uttalt at hun ønsker å «formidle glede og fascinasjon over hvordan verden er skrudd sammen». I 2018 ga hun ut boka Menneskets grunnstoffer som fikk Brageprisen i åpen klasse.
Da Tweekaz
Historie
I april 2020 startet Da Tweekaz en serie på YouTube, kalt Tweeka TV. Det startet som en erstatning for liveopptredener, siden koronapandemien forårsaket avlyste festivaler, men har blitt et fast innslag på YouTube-kanalen deres.
Til tross for sin store popularitet i utlandet, har norske medier laget svært få saker om Da Tweekaz. VGTV laget en kort dokumentar om duoen i 2015, i serien Bring the Night On om norske DJ-er som gjør det stort i utlandet. Laber omtale til tross, fikk duoen en særdeles god omtale av en begeistret musikkanmelder da Da Tweekaz var på innom Opptur-festivalen '22 i Bodø
Eduard Kotsjergin
Eduard Stepanovitsj Kotsjergin (russisk: Эдуард Степанович Кочергин, født i Leningrad i 22. september 1937) er en russisk scenograf, kunstner og forfatter.
Biografi
Kotsjergins foreldre ble ofre for Stalins terror. Faren ble skutt i 1937, moren satt fengslet i 10 år, mens Eduard ble sendt til et barnehjem for «barn av folkefiender» i Omsk i Sibir. I 1945 flyktet han fra barnehjemmet og brukte seks år på flukten tilbake til Leningrad, der han til slutt ble gjenforent med sin mor. Kotsjergin studerte på Det statlige teaterakademiet i St. Petersburg og har det meste av livet jobbet på teateret, fra 1972 på Tovstonogov Bolsjoj Dramateater i St. Petersburg, som kunstner og scenograf. Han har publisert fortellinger i tidsskrifter siden 1997, før han debuterte som forfatter i bokform med novellesamlingen «Engledukken» (Ангелова кукла, 2003). For den selvbiografiske romanen «Med Stalin som gudfar» (Крещенные крестами, 2009) mottok Kotsjergin litteraturprisen «Natsbest» («Nasjonal bestseller»). Kotsjergin har også mottatt tallrike utmerkelser for sitt kunstneriske arbeid på teateret.
Forfatterskap
Kotsjergins forfatterskap er sterkt selvbiografisk. Romanen «Med Stalin som gudfar: opptegnelser på knærne» beskriver Kotsjergins flukt vestover fra barnehjemmet i Omsk. Russlands enorme jernbanenett er den sentrale «kronotop» i Kotsjergins flukt - han reiser som blindpassasjer på ymse vis, som togrøver-hjelpegutt, osv. Hver vinter melder han seg for militsiaen og tar han inn på det lokale barnehjem. Hver vår går flukten videre vestover. Kotsjergin overlever fordi han kan forme Lenins og Stalins profiler av to biter kobbertråd han stadig har i lommen. Han underholder med kunstene sine og får mat i bytte. Boken er en selvbiografi med sterke skjønnlitterære kvaliteter. De presise beskrivelsene er nøkterne og autentiske, men med stor visuell rikdom. Språket er frodig, folkelig, og dialoger og stemmer tegner et unikt tidsbilde av etterkrigstidens vidstrakte Russland, som tar i mot sine seirende og sårede hjemvendte soldater vestfra, et folk som kjemper for overlevelsen, alt sett fra et barns enkle, men gripende, perspektiv. Novellesamlingen «Engledukken» bygger på Kotsjergins liv etter at han vendte tilbake til Leningrad.
Solund prestegjeld
Solund prestegjeld, inntil 1890 benevnt Utvær prestegjeld og til 1923 Sulen prestegjeld, var et prestegjeld tilhørende Ytre Sogn prosti. Det omfattet sogn i Solund kommune i Sogn og Fjordane fylke, og hovedkirken var Solund kirke.
Solunds kirkesogn er nå en del av Solund kirkelige fellesråd, og underlagt Nordhordland prosti i Bjørgvin bispedømme i Den norske kirke.
Historikk
Sólund eller Utvér sókn (norrønt) har sin opprinnelse fra kristningen av landet. Solund antas å være lagt under Evindvig i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 23. februar 1859 ble Utvær kirke oppført som annekskirke til Evindvig og ved kgl.res. av 22. oktober 1887 ble Utvær sogn med Husøy annekssogn skilt ut som eget Utvær prestegjeld. Ved kgl.res. av 20. august 1891 ble Hersvik skilt ut som annekssogn, og fikk egen kirke. Navnet Sulen ble skiftet til Solund i 1923.
Ved avviklingen bestod Solund prestegjeld av menighetene i Solund, Husøy og Hersvik.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Askvoll prestegjeld
Askvoll prestegjeld var et prestegjeld tilhørende Sunnfjord prosti. Det omfattet sogn i Askvoll kommune i Sogn og Fjordane fylke, og hovedkirken var Askvoll kirke.
Askvolls kirkesogn er nå en del av Askvoll kirkelige fellesråd, og underlagt Sunnfjord prosti i Bjørgvin bispedømme i Den norske kirke.
Historikk
Askvǫllr sókn (norrønt) har sin opprinnelse fra kristningen av landet. Askvoll prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Askvoll med Vilnes, Hyllestad og Øn annekssogn.
Askevold prestegjeld dannet grunnlaget for Askevold formannskapsdistrikt, som ble opprettet i 1837.
Ved kgl.res. av 18. mars 1863 ble Askevold prestegjeld delt ved at Hyllestad med Øn, samt Bøe sogn fra Ladvik ble skilt ut som eget Hyllestad prestegjeld.
Ved grenseregulering mellom Askvoll og Fjaler ble Holmedal kirke overført fra Fjaler, gjeldende fra 1. januar 1990.
Ved avviklingen bestod Askvoll prestegjeld av menighetene i Askvoll, Holmedal og Vilnes.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Live in Europe (Transatlantic-album)
Live in Europe er det andre konsertalbumet fra progressiv rock-supergruppen Transatlantic, utgitt i november 2003. Albumet dokumenterer bandets konsert 12. november 2001 i 013 Club i Tilburg i Nederland. Konserten ble også filmet og utgitt på DVD under samme tittel.
Albumet består av seks låter hentet fra bandets to første album, samt The Beatles' Abbey Road-medley. Daniel Gildenlöw fra Pain of Salvation er gjestemusiker, og bidrar med utfyllende keyboard, gitar, vokal og perkusjon.
Sporliste
All tekst og musikk av Neal Morse, Roine Stolt, Pete Trewavas og Mike Portnoy unntatt Abbey Road-medleylåtene som er merket *, skrevet av John Lennon/Paul McCartney.
Personell
Gjestemusiker:
Abdelhak Maach
Abdelhak Maach (født 1966) er en marokkansk judoka.
Han representerte Marokko under Sommer-OL 1988 i Seoul, der han ble nummer 19 i lettvekt.
Seondeok av Silla
Dronning Seondeok av Silla (koreansk hanja: 善德女王; hangeul: 선덕여왕; revidert romanisering: Seondeok yeowang,; født ca. 606, død 8. februar 647) var dronning av Silla, et av Koreas tre kongedømmer, fra 632 til sin død i 647. Seondeok skal ha vært Sillas tjuesjuende hersker, og var den første regjerende dronningen i et koreansk rike, og den andre kvinnelige hersker i eget navn i Øst-Asia etter Suiko av Japan. I sin regjeringstid oppfordret hun til en renessanse innenfor Sillas tankegang, litteratur og kunst.
Bakgrunn
Før hun ble dronning var Seondeok kjent som Prinsesse Deokman (德曼; 덕만). Hun var den første av kong Jinpyeong av Sillas tre døtre. Hennes nevø, prinsesse Cheonmyeongs sønn, ble siden kong Muyeol av Silla, mens hennes eldre søster prinsesse Seonhwa giftet seg med kong Mu av Baekje, og ble mora til kong Uija av Baekje. Seonhwas eksistens er riktignok omstridt etter man skal ha oppdaget bevis som tyder på at Uijas mor var Dronning Sataek, og ikke Seonhwa, slik det er i de historiske kildene.
Jinpyeongs valg av etterfølger
Siden han ikke hadde noen sønner, valgte Jinpyeong Seondeok som sin etterfølger. Dette var ingen uvanlig handling i Silla, siden kvinner også i tidligere perioder hadde hatt makt gjennom stillinger som rådgivere, enkedronninger og regenter. Gjennom rikets historie hadde kvinner også vært familieoverhoder, siden matriarkalske arvelinjer sameksisterte med patriarkalske. I Silla var derfor kvinnenes status relativt høy, men det var fremdeles restriksjoner på hvordan de kunne oppføre seg; de var frarådet fra å begå handlinger som ikke ble regnet for å være kvinnelige. Seondeoks styre kom til å føre til at do andre kvinner ble akseptert som Sillas herskere.
Seondeoks regjeringsperiode
I 632 ble Seondeok Sillas enehersker, og dette forble hun til sin død i 647. Hun var den første av tre regjerende dronninger i riket; de to andre var Jindeok av Silla, Seondeoks etterfølger, og Jinseong av Silla.
Seondeks regjeringstid var preget av vold; opprør og kamper i det nærliggende kongedømmet Baekje tok mye av hennes oppmerksomhet. Likevel klarte hun i sine fjorten år som dronning å bruke sin intelligens til for fordel. Da Baekje innvadrte Silla forsøkte hun å opprette en allianse med det tredje av kongedømmene, Goguryeo. Da Goguryeo også vendte seg mot Silla, styrket hun forbindelsene til det kinesiske Tang-dynastiet. Hun klarte å holde riket samlet, og sende kongelige utsendinger og embetsmenn til Kina. Seondeok har også blitt gitt æren for å først ha opprettet et koreansk ideal for ærefull oppførsel, og hun sendte unge koreanere til Kina for å få opplæring i kampsport.
Som Wu Zetian i Kina var hun tiltrukket av buddhismen, og hun fikk oppført nye buddhistiske templer. Blant de viktigste buddhistiske byggverkene hun fikk oppført var den nietasjers pagoden i Hwangryongsa. På hver av etasjene i den 80 meter høye pagoden var det innskrevet navnet på et av naborikene Silla hadde som intensjon å erobre. Bunhwangsa og Yeongmyosa ble også bygd i Seondeoks regjeringstid.
Hun bygde også Stjerneobservasjonstårnet, eller Cheomseongdae, som regnet som Øst-Asias første observatorium, og som fremdeles står i den gamle Silla-hovedstaden Gyeongju. Hun arbeidet også for å senke fattigdommen i riket.
Sangdaedeung Bidan skal også ha ledet et opprør mot henne med slagordet "kvinnelige herskere kan ikke styre landet" (女主不能善理). Legenden vil ha det til at de under opprøret så en fallende stjerne, som Bidans tilhengere tolket som slutten på dronningens styre. Kim Yu-sin, den kongelige hærens øverstkommanderende siden 629, rådet dronningen til å sende opp en brennende drage for å vise at stjernen var tilbake.
Yeomjong sa at omtrent ti dager etter Bidams opprør ble han og tredve av hans menn henrettet. Dronning Seondeok døde 8. januar 647, og Bidam ble henrettet 17. januar, etter at Jindeok av Silla hadde overtatt tronen.
Chilsuk og Seokpum skal også ha gjort opprør mot Seondeoks styre, men deres opprør må ha vært kortvarig.
Hvem Seondeoks mann var er ukjent; ifølge Samguk Sagi kan de ha vært Galmunwang Eum (飮葛文王 음갈문왕), mens i Hwarang Segi hadde hun tre menn med navnene Kim Yong-chun (金龍春 김용춘; Prinsesse Cheonmyeongs mann), Heumban (欽飯 흠반; en av hennes slektninger) og Eulje (乙祭 을제; som i krigstid regjerte på hennes vegne). Hun later ikke til å ha hatt etterkommere.
Legender om Seondeok
Man tror at hennes fars valg av Seoneok som sin etterfølger ble begrunnet med hennes veslevoksne intelligens da hun ennå var en prinsesse. En slik historie, som finnes i både Samguk Sagi og Samguk Yusa, beretter at hennes far en gang mottok en boks med peonerfrø fra keiser Taizong av Tang sammen med et maleri av blomstene. Da hun så på bildet, bemerket Seondeok at blomstene var vakre, men det var synd at de ikke luktet noe, "for hvis de gjorde det, ville det ha vært sommerfugler og bier rundt blomstene på bildet." Hennes observasjon av peonenes mangel på lukt viste seg å stemme, og dette var kun en av mange episoder som viste hennes intellekt og dermed evne til å herske.
Det finnes også to andre eksempler på Seondeoks uvanlige evne til å oppfatte hendelser før de inntraff. I det første hevdes det at Seondeok en gang hørte en kvekkende flokk hvite frosker ved Jadeportpytten i vinter. Dette tolket hun som et tegn på et nært forestående angrep fra Baekje (de kvekkende froskene ble sett på som sinte soldater) nordvest for Silla (i astronomien symboliserte hvitt vest) i Kvinnedalen (Jadeporten ble assosiert med kvinner). Da hun så sendte sine generaler til Kvinnedalen, klarte de å fange 2000 Baekje-soldater.
Det andre er beretningen om hennes død. Noen dager før hun døde, samlet Seondeok sammen sine embetsmenn og gav dem ordren: "når jeg død, begrav meg når Doricheon (忉利天; "De bedrøvede fortjenesters himmel")." Flere tiår etter hennes død oppførte kong Munmu av Silla, rikets trettiende hersker Sacheonwangsa (四天王寺; "De fire himmelske kongers tempel") i hennes grav. Da innså adelsmennene at et av Buddhas ordtak, "Doricheon er over Sacheonwangsa," ble oppfylt av dronningen.
Li (fornavn)
Li (kinesisk:理, 黎, 力, 丽, 俐 eller 莉, hebraisk: לִי) er et asiatisk fornavn for begge kjønn.
Etymologi
Li har flere opprinnelser. Det er:
Utbredelse
Li er mest utbredt som kvinnenavn.
Klassifikasjon (vin)
Klassifikasjon av vin er et forsøk på å dele inn vin i et bestemt område etter kvalitet ut fra noen vedtatte kriterier.
Noen steder endres klassifikasjonen aldri, mens andre steder oppdateres de med jevne mellomrom. Klassifikasjonen kan være knyttet til vingårder som er klassifisert, for eksempel i Saint-Émilion eller Bordeaux, mens andre steder er det vinmarken, for eksempel i Alsace eller Bourgogne.
Den offisielle klassifikasjonen av Bordeauxviner fra 1855 er den mest kjente klassifikasjonen.
Lista hydrografiske stasjon
Lista hydrografiske stasjon eller formelt Fast hydrografisk stasjon Lista, også kjent som Lista havforskningsstasjon er en av Havforskningsinstituttets åtte faste, nasjonale målestasjoner for kystnære observasjoner. Den ligger 3 km sørøst for Lista fyr i Farsund kommune i Vest-Agder, ved grenseområdene mellom Skagerrak og Nordsjøen. Den startet målinger i 1942.